ტეჭოუ

ტეჭოუ (, ფინინი: Dézhōu) — საოლქო დონის ქალაქი შანდუნის პროვინციაში, ჩინეთი. ის ესაზღვება: სამხრეთიდან პროვინციის დედაქალაქ ძინანს, სამხრეთ-დასავლეთიდან ლიაოჩენგს, ჩრდილო-აღმოსავლეთიდან პინჭოუს, ხოლო ჩრდილოეთიდან ხებეის პროვინციას.
კლიმატი

ტრანსპორტირება
ისტორიული ტრანსპორტი
ხუანხე (იგივე ყვითელი მდინარე) და ჩინეთის დიდი არხი ტეჭოუში გაედინება. ქალაქი უძველესი დროიდან არის მნიშვნელოვანი ცენტრი ტვირთის გადაზიდვების მხრივ. ამის გამო ქალაქს ხშირად მოიხსენიებენ, როგორც „ცხრა არტერიის შემაერთებელ ადგილად“ (九达天衢) და „დედაქალაქის პორტალად“ (神京门户).

თანამედროვეობა
ტეჭოუ დაკავშირებულია შიძიაჯუანისა და დეჭოუს რკინიგზით. ქალაქში ასევე გადის შიძიაჯუანისა ძინანის სახალხო რკინიგზა, შიძიაჯუანის სახლახო რკინიგზა, ბეიჯინგისა და შანხაის რკინიგზა, ბეიჯინგისა და შანხაის ჩქაროსნული რკინიგზა. მცირე ზომის რკინიგზა ტეჭოუს ტუნგინგთან აკავშირებს.

მთავარი ავტომაგისტრალი, რომელიც ტეჭოუში გადის არის G3 ბეიჯინგისა და ტაიბეის დამაკავშირებელი ავტომაგისტრალი. სხვა პროვინციულ ავტომაგისტრალებს შორის ასევე არის 104 და 105 მაგისტრალი.

ტურიზმი
ტეჭოუს უდიდესი ისტორიული ღირსშესანიშნაობაა სულუს (ფილიპინები) სულთნის, პადუკა პახალას ნამარხი, რომელიც იმპერატორი იუნლესთან ვიზიტისას გარდაიცვალა ტეჭოუში 1417 წელს. ნამარხი კარგადაა შემონახული და ეროვნული მემკვიდრეობის ძეგლადაა გამოცხადებული. სულთანის მუსლიმი მიმდევრები ქალაქში დღესაც ცხოვრობენ და ამ ეთნიკურ უმცირესობას ხუეის ხალხად მოიხსენებენ.

ტეჭოუს ერთ-ერთი რეგიონი, ლინგსიანი წარსულში ჩინეთის დიდი ოლქი იყო, რომელსაც თავდაპირველად ფინგიუანის ოლქი ეწოდებოდა. ტანის დინასტიის დროინდელი უძველესი ქალაქის კედელი რეგიონის სამხრეთ ნაწილში კვლავაა შემორჩენილი. სამი სამეფოს ჩამოყალიბებამდე, სამი იმპერატორიდან ერთ-ერთი, ლიოუ ბეი ოლქის მმართველი იყო მის მოკავშირეებთან, კუან იუსა და ჭანგ ფეისთან ერთად. ამჟამად ქალაქში ასევე აშენებულია მემორიალური დარბაზი ორი ისტორიული ფიგურის, მეფის მრჩევლის ტონგფანგ შუოსა და კალიგრაფ იან ჭენცინგის შემოქმედების წარმოსაჩენად. 

ტურისტულ ღირსშესანიშნაობებს შორისაა ცნობილი ტაძარი ცინგიუანის რაიონში. მას ხაიდო ძინშანის ტაძარი ეწოდება და ჩრდილოეთ ჩინეთში ერთ-ერთი უმსხვილესი ბუდისტური კერაა. აღსანიშნავია ტაძრის შესასვლელი დარბაზი, სადაც თანამედროვე ტექნოლოგიების წყალობით ჯოჯოხეთია გამოსახული.

ინდუსტრია
ახალი ინდუსტრიული ზონა, რომლის სახელწოდებაა „მზის ველი“ სუფთა ენერგიის ურბანული პროექტის ფარგლებში შენდება. პროექტის მიზანია მზის ენერგიიის წყალობით სხვადასხვა ტექნოლოგიების ამუშავება, როგორიცაა, მაგალითად, წყლის გამათბობლები. ვაშინგტონ პოსტმა ტეჭოუს მზის ველი მოიხსენია როგორც „სილიციუმის ველის სუფთა ტექნოლოგიური ვერსია“"With Solar Valley project, China embarks on bold green technology mission" by Andrew Higgins; Washington Post, May 17, 2010

აჟამად უდიდესი და ყველაზე ცნობილი ინდუსტრია ტეჭოუში მზის ენერგიის ინდუსტრია, რასაც ორი ძირითადადი კომპანია: ხიმინ გრუპი () და მისი პარტნიორი, ეკო სოლარ გრუპი () აწარმოებს. ქალაქმა 2010 წელს მზის ქალაქის საერთაშორისო კონგრესს უმასპინძლა (წარსულში ეს ღონისძიება გაიმართა ისეთ ადგილებში, როგორებიცაა: დეგუ, სამხრეთი კორეა (2004), ოქსფორდი, გაერთიანებული სამეფო (2006) და ადელაიდა, ავსტრალიაHimin sees more shine in Dezhou's Solar Valley China Daily ხიმინ გრუპი ამჟამად მსოფლიოს წყლის გამათბობლების უდიდესი მწარმოებელია, რომლებიც მზის ენერგიაზე მუშაობენ.

Greenpeace ჩინეთმა ტეჭოუ 2009 წლის მაისში განახლებადი ენერგიის ერთ-ერთ საუკეთესო მაგალითად დაასახელა და განაცხადა, რომ მსგავსი რამის დანერგვა მთელი მსოფლიოს მასშტაბითაა შესაძლებელი.

ტეჭოუში ასევე მდებარეობს მსოფლიოს უდიდესი მზის ენერგიაზე მომუშავე საოფისე შენობა, რომელიც დაახლოებით 75 000 კვადრატულ მეტრს მოიცავს." "

განათლება
ტეჭოუს კოლეჯი მრავალპროფილური სასწავლო დაწესებულებაა, რომელიც განათლების ეროვნული კომიტეტის მიერ არის დამტკიცებული 2000 წლის მარტში. ტეჭოუს კოლეჯი არის ტეჭოუს მასწავლებელთა კოლეჯის, ტეჭოუს საგანმანათლებლო კოლეჯისა და საღამას მუნიციპალური კოლეჯის გაერთიანება, რომელსაც 30 წლიანი ისტორი აქვს.

რესურსები ინტერნეტში
德州鲁北热线
陵县旅游
ტეჭოუ
ხიმინ გრუპი
ტეჭოუს უნივერსიტეტი 
ტეჭოუს სათავრობო ვებ-გვერდი (გამარტივებული ჩინური)
სქოლიო

კატეგორია:ტეჭოუ
კატეგორია:შანდუნის ქალაქები